नई दिल्ली. लालकृष्ण आडवाणी का बीजेपी के तीन अहम पदों से इस्तीफा देश की राजनीति में टर्निंग प्वॉइंट माना जा रहा है। आगे पढ़िए, चार कारण कि ऐसा क्यों है:
अटल-आडवाणी युग खत्म
आडवाणी इस्तीफा वापस भी ले लें, तो कोई फर्क नहीं पड़ने वाला। भाजपा में पहले अटल थे तो आडवाणी भी थे। अब पार्टी में एक नेता होगा और बाकी सब कार्यकर्ता। मोदी का स्वभाव ऐसा ही है।
यूपीए को खुली चुनौती
अटल बिहारी वाजपेयी के बाद कांग्रेस को पहली बार सीधी और खुली चुनौती मिली है। मोदी के रूप में। अब अमेरिका के राष्ट्रपति चुनाव की तरह लड़ाई दो लोगों के बीच हो जाएगी। मोदी बनाम राहुल।
सहयोगियों की अग्नि परीक्षा
नई तस्वीर के कारण भाजपा से ज्यादा उसके सहयोगियों की अग्निपरीक्षा होगी। जो अटल-आडवाणी को देखकर भाजपा के मददगार बने थे, वे अब कहां-किधर और कैसे जाएं? यह तय करना मुश्किल होगा।
दिसंबर से बदलेगी तस्वीर
पांच राज्यों के चुनाव परिणाम दिसंबर तक आ जाएंगे। भाजपा जीती तो मोदी विरोध खत्म हो जाएगा। अनुरूप परिणाम नहीं आए तो आडवाणी खेमा फिर सक्रिय होगा। तब तक तो संशय बना रहेगा।
hin_Deva mai_Deva hin_Deva awa_Deva hin_Deva hin_Deva hin_Deva hin_Deva hin_Deva